ᱦᱚᱨᱤᱱ ᱯᱟᱴᱷᱚᱠ

ᱦᱚᱨᱤᱱ ᱯᱟᱴᱷᱚᱠ (ᱡᱟᱱᱟᱢ ᱒᱐ ᱡᱟᱱᱩᱣᱟᱨᱤ ᱑᱙᱔᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱤᱧᱚᱛ ᱨᱮᱱᱟᱜ ᱑᱔ ᱟᱱᱟᱜ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱚᱦᱢᱚᱫᱟᱵᱟᱫᱽ ᱥᱟᱢᱟᱝ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱥᱚᱦᱮᱛ ᱠᱟᱱᱟᱭ ᱟᱨ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱛ ᱠᱟᱱᱟᱭ ᱾

᱒᱐᱑᱔ ᱨᱮ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱵᱤ.ᱡᱮ.ᱯᱤ. ᱫᱚ ᱯᱟᱴᱷᱚᱠ ᱴᱤᱠᱮᱴ ᱫᱚ ᱵᱟᱭ ᱮᱢᱟᱫᱮ ᱛᱟᱦᱮᱸᱫ ᱾ ᱩᱱᱤᱭᱟᱜ ᱴᱷᱟᱶ ᱫᱚ ᱵᱚᱞᱤᱣᱩᱰ ᱮᱠᱴᱚᱨ ᱯᱚᱨᱮᱥ ᱨᱟᱵᱟᱞ ᱮ ᱦᱟᱛᱟᱣ ᱠᱮᱫᱼᱟ ᱾

ᱯᱟᱴᱷᱚᱠ ᱫᱚ ᱚᱠᱴᱚᱵᱚᱨ ᱑᱙᱙᱙ ᱠᱷᱚᱱ ᱱᱚᱵᱷᱮᱢᱵᱚᱨ ᱒᱐᱐᱐ ᱫᱷᱟᱹᱨᱤᱡ ᱚᱴᱚᱞ ᱵᱤᱦᱟᱨᱤ ᱵᱚᱡᱽᱯᱮᱭᱤ ᱟᱜ ᱛᱮᱥᱟᱨ ᱢᱚᱱᱛᱨᱤ ᱢᱚᱱᱰᱚᱞ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱮᱯᱨᱤᱞ ᱑᱙᱘᱕ ᱨᱮ ᱜᱩᱡᱽᱨᱟᱴ ᱨᱮ ᱠᱳᱴᱟ ᱵᱤᱨᱩᱫᱷ ᱞᱟᱲᱟᱣᱱᱟ ᱚᱠᱛᱚ ᱦᱮᱰ ᱠᱚᱸᱥᱴᱮᱵᱚᱞ ᱞᱚᱠᱷᱢᱚᱱ ᱫᱮᱥᱟᱭ ᱟᱜ ᱜᱚᱡ ᱜᱷᱚᱴᱚᱱ ᱨᱮ ᱯᱟᱴᱷᱚᱠ ᱫᱚ ᱜᱩᱡᱽᱨᱟᱴ ᱨᱤᱱᱤᱡ ᱦᱮᱞᱛᱷ ᱢᱚᱱᱛᱨᱤ ᱚᱥᱳᱠ ᱵᱷᱟᱴ ᱥᱟᱶᱛᱮ ᱟᱡᱟᱜ ᱤᱥᱛᱷᱤᱯᱷᱟ ᱮᱢ ᱞᱟᱹᱜᱤᱫ ᱛᱮ ᱞᱟᱹᱠᱛᱤ ᱦᱩᱭ ᱟᱫᱮᱭᱟ ᱛᱟᱦᱮᱸᱫ ᱾

ᱩᱱᱤ ᱫᱚ ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱱᱟᱞᱚᱱᱫᱟ ᱵᱤᱨᱫᱟᱹᱜᱟᱲ ᱨᱮ ᱤᱝᱨᱮᱡᱤ ᱯᱟᱲᱦᱟᱣᱤᱡ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱟᱭᱢᱟ ᱥᱮᱨᱢᱟ ᱫᱷᱟᱹᱨᱤᱡ ᱚᱦᱢᱚᱫᱟᱵᱟᱫᱽ ᱢᱩᱱᱥᱤᱯᱟᱞ ᱠᱚᱢᱯᱳᱨᱮᱥᱚᱱ ᱨᱮ ᱯᱟᱨᱥᱟᱫᱽ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱟᱹᱰᱤ ᱠᱚᱢ ᱨᱟᱡᱽᱟᱹᱨᱤᱭᱟᱹ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟᱭ ᱡᱟᱦᱟᱸᱭ ᱫᱚ ᱱᱚᱜᱚᱨ ᱱᱤᱜᱟᱢ ᱨᱮ ᱠᱟᱹᱢᱤ ᱟᱠᱟᱫᱼᱟ ᱟᱨ ᱞᱳᱠᱥᱚᱵᱷᱟ ᱨᱮ ᱥᱚᱝᱥᱚᱫᱽ ᱥᱚᱦᱮᱛ ᱞᱮᱠᱟᱛᱮ ᱵᱟᱪᱷᱚᱱ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official biographical sketch in Parliament of India website

ᱛᱷᱚᱠ:ᱚᱦᱢᱚᱫᱟᱵᱟᱫᱽ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱜᱩᱡᱽᱨᱟᱴ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱙᱔᱗ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱯᱟᱸᱪᱢᱚᱦᱚᱞ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱜᱩᱡᱽᱨᱟᱴ ᱨᱤᱱ ᱞᱳᱠᱥᱚᱵᱷᱟ ᱥᱚᱦᱮᱛ ᱠᱚ